**BERETNING 2024**

* **Styret har i perioden bestått av:**

Leder: Hjørleif Brenne

Kasserer: Tore Dahl

Styremedlem: Bjørn Roar Hammer

Spillested: Hell Cruisers

* **Ekstern aktivitet**

Skolebridge ble satt i gang på Fagerhaug tidlig på året med spilling hver onsdag fra 14.15 til 16.30. Dette i regi av Gunn Tove Vist med assistanse av Arne Minde og Hjørleif Brenne i hovedsak.

De ferske bridgespillerne dro likegodt til Skolemesterskap i Bodø, og fikk med seg en 3.plass derfra!

I høsthalvåret innså vi at dette ble i overkant krevende, og spillingen ble redusert til annenhver uke.

* **Klubbspilling**

**Vårturnering**: 14spillekvelder med plasseringspoeng der 10 beste kvelder var tellende. Alt fra 6 til 11 par hver kveld. Sven H.Kristoffersen – Hjørleif Brenne vant med et snitt på 67,5 plasspoeng foran Bjørn Roar Hammer – Anne Grethe Hofnes med 61,5 pp.

**Høstturnering:** 14 spillekvelder med plasseringspoeng der 10 beste teller. Vinnere Asbjørn Jakobsen – Arne Minde med 72 pp, foran Jon Eirik Hennissen med 69, Helge og Kjell Mathisen med 66pp. En del kvelder ble de etablerte parene splittet for å spille med de ferske kursdeltagerne.

* **Deltagelse eksternt.**

Seriemesterskapet. Laget vant 4. div. i Trondheim, og rykket dermed opp en divisjon. Divisjonens første helg ble spilt på Innherred, og laget ligger litt under middels etter 3 tap og 2 seire. Deltagere: K.Mathisen – Hennissen, Hammer – Hofnes og Brenne – Minde.

* **Kurs**

På nytt har det vært holdt nybegynnerkurs i regi Gunn Tove Vist. 20 deltagere over 9 onsdager på høsten, hvorav 12 spillere har fullført hele løpet. Jobben blir å følge dette opp i 2025 med spill i to puljer og fadderkvelder. I det hele er det en voldsom aktivitet på rekruttsiden!

* **Kompetanse**

Klubben støtter økonomisk kurs for turneringsledelse og Ruteropplæring for Hans Olav Kvaal og Kjell Mathisen. Dette er et onlinekurs som går over 9 onsdager. Dette har vi behov for.

* **Medlemmer**

Klubben har i skrivende stund 63 medlemmer, hvorav 11 juniorer og 14 kursmedlemmer. Tror dette er en rekord vi må tiår tilbake for å slå, og plasserer oss helt i toppen blant trønderske klubber.

Stjørdal, 6. feb. 2025

Hjørleif Brenne